[pic] | EURÓPAI BIZOTTSÁG |

Brüsszel, 2011.2.14.

COM(2011) 55 végleges

2011/0026 (NLE)

Javaslat

A TANÁCS HATÁROZATA

az Európai Unió és Argentína között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodás aláírására való felhatalmazásról

INDOKOLÁS

1. A JAVASLAT HÁTTERE

A Bolgár Köztársaság és Románia csatlakozásával kibővült az Európai Unió vámuniója. Ennek következtében a WTO-szabályok (a GATT XXIV. cikkének 6. pontja) értelmében az Európai Unió köteles volt tárgyalásokat kezdeni a csatlakozó országok bármelyike engedményes listáinak vonatkozásában tárgyalási joggal rendelkező WTO-tagokkal kompenzációs kiigazítás megállapítása érdekében. Ilyen kiigazítást abban az esetben kell elvégezni, ha az EU külső vámtarifarendszerének átvételéből eredően a vámtarifaszint emelkedésének mértéke meghaladja a csatlakozó ország által a WTO-ban vállalt szintet, miközben „megfelelően figyelembe veszik a vámunió létrehozásakor az azonos vámsorokhoz tartozó vámoknak a vámunió más tagjai által történő csökkentését”.

2007. január 29-én a Tanács felhatalmazta a Bizottságot arra, hogy az 1994. évi GATT XXIV. cikkének 6. pontja alapján tárgyalásokat kezdjen. A Bizottság tárgyalásokat folytatott a WTO tárgyalási joggal rendelkező tagjaival a Bolgár Köztársaság és Románia engedményes listáinak ezen országok Európai Unióhoz való csatlakozása során történt visszavonásával kapcsolatos különleges engedmények visszavonására vonatkozóan.

Az Argentínával folytatott tárgyalások eredményeképpen levélváltás formájában megállapodástervezet jött létre, amelyet 2010. szeptember 22-én Brüsszelben parafáltak.

2. AZ ÉRDEKELTEKKEL FOLYTATOTT KONZULTÁCIÓK EREDMÉNYEI ÉS HATÁSVIZSGÁLAT

A Bizottság a tárgyalásokat a Tanács által kiadott tárgyalási irányelveket követve folytatta le.

3. A JAVASLAT JOGI ELEMEI

E javaslatban a Bizottság arra kéri fel a Tanácsot, hogy adjon felhatalmazást az Argentínával levélváltás formájában létrejött megállapodás aláírására. Ezzel egyidejűleg az e megállapodás megkötésére irányuló külön javaslatot is benyújt.

A végrehajtási rendeletet ezt követően a Bizottság fogja elfogadni az egységes közös piacszervezésről szóló rendelet (1234/2007/EK rendelet) 144. cikkében foglaltaknak megfelelően.

2011/0026 (NLE)

Javaslat

A TANÁCS HATÁROZATA

az Európai Unió és Argentína között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodás aláírására való felhatalmazásról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikk (6) bekezdése a) pontjának v. alpontjával,

tekintettel az Európai Bizottság javaslatára,

mivel:

1. 2007. január 29-én a Tanács felhatalmazta a Bizottságot arra, hogy a Bolgár Köztársaságnak és Romániának az Európai Közösséghez való csatlakozása során az 1994. évi Általános Vám- és Kereskedelmi Egyezmény (GATT) XXIV. cikkének 6. pontja értelmében tárgyalásokat kezdjen bizonyos más WTO-tagállamokkal.

2. A Bizottság a tárgyalásokat a Tanács által kiadott tárgyalási irányelveket követve folytatta le.

3. E tárgyalások lezárultak, és az Európai Unió és Argentína között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodást 2010. szeptember 22-én parafálták.

4. A megállapodást – későbbi időpontban történő megkötésére figyelemmel – az Európai Unió nevében alá kell írni.

ELFOGADTA EZT A HATÁROZATOT:

1. cikk

Az Európai Unió és Argentína között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan létrejött megállapodás aláírását a Tanács az Európai Unió nevében jóváhagyja, figyelemmel az említett megállapodás megkötésére.

Az aláírandó megállapodás szövegét e határozat melléklete tartalmazza.

2. cikk

Ez a határozat elfogadása napján lép hatályba.

A határozatot az Európai Unió Hivatalos Lapjában ki kell hirdetni.

Kelt Brüsszelben,

a Tanács részéről

az elnök

MELLÉKLET

LEVÉLVÁLTÁS FORMÁJÁBAN TÖRTÉNŐ MEGÁLLAPODÁS

az Európai Unió és az Argentin Köztársaság között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan

A. Az Európai Unió levele

[…], […]

Tisztelt Uram!

Engedje meg, hogy az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján folytatott tárgyalásokat követően, amelyek a Bolgár Köztársaság és Románia engedményes listáinak ezen országok Európai Unióhoz való csatlakozása során történő módosítását érintették, az alábbi javaslatot tegyem:

Az Európai Unió az EU-27 vámterületére vonatkozó engedményes listájába beépíti az EU-25-re vonatkozó engedményes listán szereplő engedményeket az alábbi módosításokkal:

Az EU „szarvasmarhafélék húsa csont nélkül, frissen vagy hűtve” vámkontingensén belül Argentínának megítélt országspecifikus vámkontingens 1 500 tonnával bővül a jelenlegi 20 %-os vámtarifa megtartása mellett. A végrehajtás első négy évében a vámkontingens 2 000 tonnával bővül. A végrehajtás ötödik évétől kezdődően a vámkontingens 1 500 tonnával bővül.

A „kicsontozott bivalyhús, fagyasztva” vámkontingensen belül Argentína számára 200 tonna országspecifikus EU-vámkontingenst hoznak létre – amely vonatkozik a „frissen vagy hűtve” kategóriára is –, a jelenlegi 20 %-os vámtarifa megtartása mellett.

A „közönséges búza (közepes és gyenge minőségű)” EU-vámkontingens 122 790 tonnával (erga omnes) bővül, a kontingensen belüli mennyiségre vonatkozó jelenlegi vámtarifa, azaz 12 EUR/t megtartásával.

Az „árpa” EU-vámkontingens 890 tonnával (erga omnes) bővül, a kontingensen belüli mennyiségre vonatkozó jelenlegi vámtarifa, azaz 16 EUR/t megtartásával.

A „sörárpa” EU-vámkontingens 890 tonnával (erga omnes) bővül, a kontingensen belüli mennyiségre vonatkozó jelenlegi vámtarifa, azaz 8 EUR/t megtartásával.

A „kukorica” EU-vámkontingens 35 914 tonnával (erga omnes) bővül, a kontingensen belüli mennyiségre vonatkozó jelenlegi vámtarifa, azaz 16 EUR/t megtartásával.

Az Európai Unió és az Argentin Köztársaság értesítik egymást a megállapodás hatálybalépéséhez szükséges belső eljárásaik lezárásáról. E megállapodás a legutolsó értesítés kézhezvételének időpontjától számított 14. napon lép hatályba.

Várom szíves megerősítését kormányának egyetértéséről e levél tartalmára vonatkozóan. Kormánya egyetértése esetén e levél és az Ön válaszként küldött megerősítése együttesen képezi az Európai Unió és az Argentin Köztársaság között levélváltás formájában létrejött megállapodást.

Kérem, fogadja megkülönböztetett nagyrabecsülésem kifejezését.

az Európai Unió részéről

B. Az Argentin Köztársaság levele

[…], […]

Tisztelt Uram!

Megtiszteltetés számomra, hogy igazolhatom […]-i levelének kézhezvételét, amely a következőképpen szól:

„Engedje meg, hogy az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján folytatott tárgyalásokat követően, amelyek a Bolgár Köztársaság és Románia engedményes listáinak ezen országok Európai Unióhoz való csatlakozása során történő módosítását érintették, az alábbi javaslatot tegyem:

Az Európai Unió az EU-27 vámterületére vonatkozó engedményes listájába beépíti az EU-25-re vonatkozó engedményes listán szereplő engedményeket az alábbi módosításokkal:

Az EU „szarvasmarhafélék húsa csont nélkül, frissen vagy hűtve” vámkontingensén belül Argentínának megítélt országspecifikus vámkontingens 1 500 tonnával bővül a jelenlegi 20 %-os vámtarifa megtartása mellett. A végrehajtás első négy évében a vámkontingens 2 000 tonnával bővül. A végrehajtás ötödik évétől kezdődően a vámkontingens 1 500 tonnával bővül.

A „kicsontozott bivalyhús, fagyasztva” vámkontingensen belül Argentína számára 200 tonna országspecifikus EU-vámkontingenst hoznak létre – amely vonatkozik a „frissen vagy hűtve” kategóriára is –, a jelenlegi 20 %-os vámtarifa megtartása mellett.

A „közönséges búza (közepes és gyenge minőségű)” EU-vámkontingens 122 790 tonnával ( erga omnes ) bővül, a kontingensen belüli mennyiségre vonatkozó jelenlegi vámtarifa, azaz 12 EUR/t megtartásával.

Az „árpa” EU-vámkontingens 890 tonnával ( erga omnes ) bővül, a kontingensen belüli mennyiségre vonatkozó jelenlegi vámtarifa, azaz 16 EUR/t megtartásával.

A „sörárpa” EU-vámkontingens 890 tonnával ( erga omnes ) bővül, a kontingensen belüli mennyiségre vonatkozó jelenlegi vámtarifa, azaz 8 EUR/t megtartásával.

A „kukorica” EU-vámkontingens 35 914 tonnával ( erga omnes ) bővül, a kontingensen belüli mennyiségre vonatkozó jelenlegi vámtarifa, azaz 16 EUR/t megtartásával.

Az Európai Unió és az Argentin Köztársaság értesítik egymást a megállapodás hatálybalépéséhez szükséges belső eljárásaik lezárásáról. E megállapodás a legutolsó értesítés kézhezvételének időpontjától számított 14. napon lép hatályba.

Várom szíves megerősítését kormányának egyetértéséről e levél tartalmára vonatkozóan. Kormánya egyetértése esetén e levél és az Ön válaszként küldött megerősítése együttesen képezi az Európai Unió és az Argentin Köztársaság között levélváltás formájában létrejött megállapodást.”

Örömömre szolgál, hogy kifejezhetem kormányom egyetértését a fenti levéllel.

Az Argentin Köztársaság nevében